فاطمه ناعوت شاعره من مصر و كاتبه صحافيه ( مولوده فى القاهره ، 18 سبتمبر 1964 ) مهندسه معماريه وشاعره وأديبه ومترجمه مصريه ، وكاتبه صحفيه وحقوقيه معروفه حاصله على جايزه جبران العالميه من سيدني الاستراليه عام ٢٠١٤. كاتبه صحفيه وشاعره و مترجمه مصريه. من الكتاب الحريصين على سلامه اللغه العربيه نحويًا وصرفيًا ومن حيث الصوغ الادبي عشان كده مقالاتها الصحفيه بتكون مكتوبه بلمسه ادبيه واضحه مش بلغه الصحافه السيارة. ولها دراسات كتيره حول المخاطر اللى بتهدد اللغه العربيه دلوقت. اتخرجت من كليه الهندسه قسم العماره فى جامعه عين شمس. ليها، لغايه دلوقنى تسعتاشر كتاب مابين الشعر والترجمات والنقد الادبي والكتب الفكريه. بتكتب عدد من العواميد الاسبوعيه الثابته فى جرانيل مصريه وعربيه كتير منها: المصري اليوم-الوطن—مجله نصف الدنيا- مجله 7 ايام - مجله رزو الاماراتية- جريده أخبار الادب- اليوم السابع-الحياه اللندنية- العرب اللندنيه وغيرها. شاركت فى عدد من ورش الترجمه العالميه مع نخبه من شعرا ومترجمين العالم. وترجمت روايات ل فرجينيا وولف، فيليب روث، تشيمامندا نجوزى آديتشى- جون ريفنسكروفت، وكمان ترجمت دواوين لعدد كبير من شعراء العالم، وكمان كتب فكريه لعالمه الأنثروبولوجي الامريكيه هيلين فيشر. اتناولت تجربتها الشعريه أطروحات علميه وأكاديميه. مثلت اسم مصر فى مهرجانات ادبيه ومؤتمرات ثقافيه دوليه.